**МОТИВИ ЗА ПРИЕМАНЕ**

**на Наредба за изменение и допълнение на Наредба за условията и реда за записване, отписване и преместване на деца в общинските детски градини на територията на община Габрово**

**1. Причини, които налагат приемането на Наредба за изменение и допълнение на Наредба за условията и реда за записване, отписване и преместване на деца в общинските детски градини на територията на община Габрово:**

Проектът за изменение и допълнение на Наредбата е продиктуван от изменения в нормативната уредба, свързана с обнародвания в Държавен вестник – бр. 82 от 18.09.2020 г. Закон за изменение и допълнение на Закона за предучилищното и училищното образование (ЗИД на ЗПУО), който предвижда въвеждане на задължителна предучилищна подготовка на 4-годишните деца от учебната 2023/2024 година. С §17 от ПЗР към ЗИД на ЗПУО е предвидена възможност задължителното предучилищно образование на 4-годишните деца да се въведе и преди този срок по решение на общински съвет и при съгласуване с мнението на родителите или настойниците, при условие, че са осигурени необходимите условия за осъществяване на задължително предучилищно образование в съответствие с изискванията. С Решение № 75 от 29.04.2021 г. на Общински съвет - Габрово се въвежда задължително предучилищно образование на 4-годишните деца, считано от началото на учебната 2021/2022 година.

**2. Цели, които се поставят:**

Целта на настоящия проект за изменение и допълнение на Наредба за условията и реда за записване, отписване и преместване на деца в общинските детски градини на територията на община Габрово е регламентиране на условията и реда за записване, отписване и преместване на 4-годишните деца в общинските детски градини.

**3. Финансови и други средства, необходими за прилагането на Наредбата:**

Съгласно определените от Министерството на образованието и науката процедури, допълнителното финансиране за задължително предучилищно образование на 4-годишните деца, през учебната 2021/2022 година се осигурява от държавата и няма да е необходимо осигуряване на допълнителен финансов ресурс от община Габрово.

**4. Очакваните резултати от прилагането, включително финансовите, ако има** **такива:**

Включването на децата на 4-годишна възраст в системата на предучилищно образование ще осигури възможност за придобиване на основни знания и умения, ще смекчи съществуващите неравенства, ще допринесе за изграждане на нагласи за учене, включително дългосрочни, както и на социални умения, съответни на възрастта.

**5. Анализ за съответствие с правото на Европейския съюз:**

Предлаганите промени в Наредба за условията и реда за записване, отписване и преместване на деца в общинските детски градини на територията на община Габрово са съобразени с действащото законодателство и не противоречат на правото на Европейския съюз.